Teodorovici a fost chemat la DNA pentru a da o declarație în calitatea sa de fost ministru, în dosarul în care sunt cercetați parlamentarii Nicolae Păun și Mădălin Voicu, suspectați de fraudă în două proiecte finanțate cu fonduri europene.

„Am fost invitat în calitate de martor în dosarul fostului deputat Păun. Toţi cei care au venit la Ministerul de Finanţe atunci au plecat aşa cum am mai spus. Fără niciun fel de încălcare a legii”, le-a spus Eugen Teodorovici jurnaliștilor.

Eugen Teodorovici a fost ministru al fondurilor europene, iar apoi a preluat portofoliul finanțelor în Cabinetul condus de Victor Ponta.